
I’w Gwblhau gan y Myfyriwr

	Teitl y Cwestiwn:
	Dewisiwch fater mewn addysg yr hoffech ei archwilio ymhellach. Cyfiawnhewch pam mae’r mater mor bwysig I’r gymuned a phennwch nodau ac amcanion clir ar gyfer yr ymchwil trwy ymgymeryd ag adolygiad llenyddiaeth byr.

	CYFLWYNO:
	Dyddiad:

	Rhaid cyflwyno pob aseiniad drwy Turnitin oni nodir yn wahanol gan y Darlithydd.  
Sylwer: fersiwn Turnitin yw’r prif gyflwyniad ac mae’n gweithredu fel derbynneb i’r myfyriwr.  
Bydd cyflwyno fersiwn electronig yr aseiniad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at bedair wythnos yn hwyr, uchafswm marc o 40%.  

	Datganiad o Wreiddioldeb
 "Trwy gyflwyno fy ngwaith rwyf i _Carys W Jennings___ yn cadarnhau mai fy ngwaith gwreiddiol i yw hwn a fy mod wedi cydymffurfio â pholisi’r Brifysgol ar Lên-ladrad.” “Rwyf hefyd wedi cyflwyno fy ngwaith i Turnitin UK i’w wirio neu wedi cynnwys disg os cyflwynir yr aseiniad hwn ar ffurf copi papur.”




	Darlithydd i roi tic i ddangos a oes yn rhaid cyflwyno fersiwn copi caled o’r aseiniad.

	Gwerthusiad Personol – i gefnogi eich cynnydd academaidd, byddai o ddiddordeb i ni ddarllen eich asesiad chi o'r gwaith hwn fel mesur o'ch ymdrech bersonol er mwyn i ni allu gwneud sylwadau ar eich cryfderau a'ch gwendidau.
Gwnewch yn siŵr eich bod yn cwblhau’r asesiad hwn cyn cyflwyno eich gwaith.

	Beth, yn eich barn chi, yw’r agweddau gorau ar y gwaith hwn?    
	Y modd tynnir ynghyd sawl agwedd wahanol a gwreiddiol o faterion yn ymwneud a chydweithio gyda rhieni a theuluoedd.


	Yn eich barn chi, pa adrannau y gellid bod wedi gwella arnynt yn y darn hwn o waith?
	Cynnig enghreifftiau posib mewn atodiad i egluro ymhellach – oherwydd cyfyngder amser ni lwyddwyd i wneud hyn.


	Beth sydd wedi rhoi’r boddhad mwyaf i chi wrth wneud y gwaith hwn i’w gyflwyno?
	Dod o hyd i arferion da presennol, ac adnabod bwlch o ran ffyrdd newydd o gydweithio a datblygu ymdeimlad o berthyn.




I’w Gwblhau gan y Darlithydd

	Marc yr Aseiniad  
Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.
	Cosbau Cyflwyno’n Hwyr (ticiwch os yw’n berthnasol)

	
	Hyd at wythnos yn hwyr
	50% ar y mwyaf 
	%

	
	Mwy nag wythnos yn hwyr
	0%
	

	Deilliannau Dysgu[footnoteRef:1]   (o faes llafur y modwl) [1:  Mae’r deilliannau dysgu hyn yn grynodeb o’r hyn a geir yn yr amlinelliad o’r modwl yn y llawlyfr rhaglen astudio. ] 


	Mae’r aseiniad yn . . .
	Methu’n llwyr
0-29%

	Anfoddhaol
30-39%
	Gwan
40-49%
	Da
50-59%

	Da iawn
60-69%
	Rhagorol
70-79%
	Eithriadol
80-100%

	Werthuso’n feirniadol dechnegau casglu data a modelau ymchwil addysg gwahanol er mwyn ymgymryd â’u hastudiaethau unigol mewn cyd-destunau ffurfiol, anffurfiol a heb fod yn ffurfiol;
	
	
	
	
	
	
	

	Dangos a mynegi dealltwriaeth feirniadol o gysyniadau methodolegol allweddol mewn ymchwil addysg a chymhwyso hyn i gyd--destunau ffurfiol, anffurfiol a heb fod yn ffurfiol;
	
	
	
	
	
	
	

	Adfyfyrio’n feirniadol ar natur foesegol ymgymryd ag ymchwil yn ymarferol mewn cyd-destunau ffurfiol, anffurfiol a heb fod yn ffurfiol;
	
	
	
	
	
	
	

	Gwerthuso’n feirniadol addasrwydd cymhwyso offer casglu data meintiol ac ansoddol mewn cyd-destunau addysgolffurfiol, anffurfiol a heb fod yn ffurfiol.
	
	
	
	
	
	
	

	Adborth

	Mae’r aseiniad yn . . .
	Methu’n llwyr
0-29%

	Anfoddhaol
30-39%
	Gwan
40-49%
	Da
50-59%

	Da iawn
60-69%
	Rhagorol
70-79%
	Eithriadol
80-100%

	Ymchwil a Dadansoddi
Archwilio a dethol ffynonellau’n systematig; dehongli a gwerthuso canfyddiadau’n effeithiol. 
	
	
	
	
	
	
	

	Gwybodaeth Bynciol
Deall a chymhwyso cysyniadau ac egwyddorion sylfaenol sy’n gysylltiedig â’r ddisgyblaeth ac â chyd-destun penodol yr astudiaeth.
	
	
	
	
	
	
	

	Deall a Chymhwyso Damcaniaethau:
Defnydd priodol o fframwaith damcaniaethol a moesegol perthnasol.
	
	
	
	
	
	
	

	Tystiolaeth o Ddarllen Ychwanegol:
Defnydd priodol o gyfeiriadau a dyfyniadau; Defnydd o dystiolaeth ategol.
	
	
	
	
	
	
	

	Arddull a Chyflwyniad:
Rhwyddineb yr ysgrifennu; Sillafu/gramadeg/atalnodi; Cyflwyniad; i ba raddau y cydymffurfiwyd â nifer gofynnol y geiriau; 
	
	
	
	
	
	
	

	Cyflwyniad a Chyfathrebu 
Eglurder ac effeithiolrwydd wrth ddefnyddio cyfryngau priodol i gyfleu neges sy’n berthnasol i gynulleidfaoedd arbenigol ac anarbenigol. 
	
	
	
	
	
	
	

	Dysgu a Datblygiad Personol   Dangosir cyfrifoldeb personol wrth reoli’i ddysgu’i hun drwy fynd i’r afael â’r rhaglen, astudio hunangyfeiriol ac arfer adfyfyriol. 
	
	
	
	
	
	
	

	Arfer Proffesiynol   Dangosir y priodoleddau hynny a ddisgwylir mewn arfer proffesiynol yn cynnwys menter unigol, rheoli prosiectau, gweithio cydweithredol a sgiliau rhyngbersonol. 
	
	
	
	
	
	
	




	Bydd y blwch hwn yn mynd yn fwy wrth i chi deipio
Rhowch sylwadau ar gyflawni’r dasg: 















Meysydd lle rydych wedi perfformio’n dda: 















Meysydd a fyddai’n elwa o gael eu datblygu/gwella: 


















	Llofnod y Tiwtor

	Dyddiad






	Meini Prawf Asesu
	0-29%
	30-39%*
	40-49%
	50-59%
	60-69%
	70-79%
	80-100%

	Ymchwil a Dadansoddi
Archwilio a dethol ffynonellau’n systematig; dehongli a gwerthuso canfyddiadau’n effeithiol. 
	Fawr ddim neu ddim ymgais i gynllunio a/neu weithredu prosiectau sy'n casglu gwybodaeth o ffynonellau priodol. 
Mae’r dehongli’n absennol i raddau helaeth. 
	Ymgais cyfyngedig i gynllunio a/neu weithredu prosiectau sy'n casglu gwybodaeth o ffynonellau priodol. 
Mae'r dehongli o bosibl yn ddiffygiol, yn anghyflawn, neu’n absennol i raddau helaeth. 
	Ymgais rhannol i gynllunio a/neu weithredu prosiectau sy'n casglu gwybodaeth o ffynonellau priodol.  Mae’r dehongli o bosibl yn ddiffygiol neu'n anghyflawn. 
	Mae’r deunydd a gyflwynwyd yn dangos ystod dda o ffynonellau. Mae wedi’i drefnu’n dda ac wedi’i ddehongli mewn modd sy’n berthnasol i’r dasg.
	Gwnaethpwyd cysylltiadau rhwng ffynonellau a gwnaethpwyd dyfarniadau ansoddol wrth ddehongli'r canfyddiadau hyn. 
	Mae’r ymchwil yn helaeth, wedi’i gofnodi’n dda a’i werthuso’n feirniadol a gwnaethpwyd dyfarniadau personol newydd a’u cymhwyso. 
	Mae’r ymchwil a'r archwilio'n drawiadol o ran eu maint a’u manylder ac mae lefel y dehongli a’r mewnwelediad beirniadol yn ddatblygedig iawn. 

	Gwybodaeth Bynciol
Deall a chymhwyso cysyniadau ac egwyddorion sylfaenol sy’n gysylltiedig â’r ddisgyblaeth ac â chyd-destun penodol yr astudiaeth.
	Ceir fawr ddim neu ddim ymgais i ddynodi cysyniadau ac egwyddorion sylfaenol. 
	Ceir ymgais cyfyngedig neu anghywir i ddynodi cysyniadau ac egwyddorion sylfaenol. 
	Ceir ymgais rhannol neu gyfyngedig i ddynodi cysyniadau ac egwyddorion sylfaenol. 
	Mae’r wybodaeth yn gywir ac wedi’i chymhwyso’n effeithiol yng nghyswllt y cyd-destun penodol. 
	Mae’r wybodaeth yn helaeth ac mae’r ddealltwriaeth o’r cyd-destun yn arddangos ymwybyddiaeth o ehangder a manylder barnau sefydledig. 
	Mae’r wybodaeth wedi’i chymhathu a safbwyntiau unigol a phersonol wedi’u llunio a’u trafod gydag effeithiolrwydd. 
	Mae’r wybodaeth sy’n benodol i’r ddisgyblaeth a’r cyd-destun yn sylweddol ac mae synthesis datblygedig iawn o’r elfennau hyn yn creu safbwyntiau newydd neu wedi’u helaethu. 

	Deall a Chymhwyso Damcaniaethau:
Defnydd priodol o fframwaith damcaniaethol a moesegol perthnasol.

	Bylchau mawr yn y wybodaeth a’r ddealltwriaeth o’r deunydd ar y lefel hon. Anghywirdebau sylweddol.
	Bylchau yn y wybodaeth, gyda dealltwriaeth arwynebol yn unig. Rhai anghywirdebau arwyddocaol
	Tystiolaeth o wybodaeth a dealltwriaeth sylfaenol o’r cysyniadau  perthnasol a’r egwyddorion sylfaenol
	Gwybodaeth yn gywir gyda dealltwriaeth dda o’r maes astudio.
	Gwybodaeth yn helaeth.  Yn arddangos dealltwriaeth o ehangder a manylder safbwyntiau sefydledig.
	Gwybodaeth a dealltwriaeth ragorol o’r prif gysyniadau a’r damcaniaethau allweddol. Ymwybyddiaeth glir o heriau i safbwyntiau sefydledig a chyfyngiadau’r sail wybodaeth.
	Gwybodaeth a dealltwriaeth fanwl iawn o’r prif ddamcaniaethau/ cysyniadau, ac ymwybyddiaeth feirniadol o amwyseddau a chyfyngiadau gwybodaeth.

	Tystiolaeth o Ddarllen Ychwanegol
Llenyddiaeth sydd wedi’i seilio ar ymchwil.
Defnydd priodol o gyfeiriadau a dyfyniadau; Defnydd o dystiolaeth ategol. 

	Ychydig neu ddim tystiolaeth o ddarllen ychwanegol 
Ychydig neu ddim gwerthfawrogiad o’r deunydd pwnc a/neu gyd-destun y darn. 
	Cymhwysiad elfennol o ddarllen ychwanegol ond heb ystyriaeth na chymhwysedd.  Dealltwriaeth ddiffygiol o’r deunydd pwnc a/neu’r cyd-destun
	Ymwybyddiaeth ddigonol o ddarllen ychwanegol gan ei gymhwyso’n briodol gan amlaf. 
Gwerthfawrogiad sylfaenol o’r deunydd pwnc a / neu’r cyd-destun. 

	Cymhwysiad da a phriodol o ddarllen ychwanegol. 
Gwerthfawrogiad da o’r deunydd pwnc a’r cyd-destun, gyda pheth defnydd o enghreifftiau, lle bo’n berthnasol. 

	Cymhwysiad da iawn o ystod o ddarllen ychwanegol. 
Ystyriaeth dda iawn o’r deunydd pwnc a’r cyd-destun, gyda defnydd craff o enghreifftiau, lle bo’n berthnasol.
Tystiolaeth o beth meddwl annibynnol. 
	Cymhwysiad datblygedig o ystod o ddarllen ychwanegol. 
Rhoddwyd ystyriaeth dda i ddeunydd pwnc a chyd-destun y darn, gyda defnydd helaeth o enghreifftiau perthnasol. 
Mae’r meddwl annibynnol yn ymestyn y tu hwnt i syniadau sefydledig. 
	Lefelau rhagorol o gymhwyso ystod o ddarllen ychwanegol sy’n arwain at gymathu a datblygu meddwl annibynnol y tu hwnt i syniadau sefydledig. 

	Arddull a Chyflwyniad: 
Rhwyddineb yr ysgrifennu; Sillafu / gramadeg /atalnodi; Cyflwyniad; I ba raddau y cydymffurfiwyd â nifer gofynnol y geiriau
	Mae’r ysgrifennu’n amhriodol neu wedi’i gamddefnyddio. 
Ychydig neu ddim tystiolaeth o ymreolaeth wrth gwblhau tasgau.
Gwaith wedi’i strwythuro’n wael a/neu yn annealladwy gan amlaf. 
	Mae’r ysgrifennu wedi’i gynllunio’n wael a/neu ddim yn addas at y gynulleidfa. 
Menter annibynnol wael. 
Diffyg strwythur, trefn, a/neu gydlyniad i’r gwaith.
	Yn gallu cyfathrebu mewn fformat addas ond gyda lle i wella. 
Diffyg cydlyniad i’r gwaith mewn mannau a gallai’r strwythur fod yn well.
	Yn gallu cyfathrebu’n effeithiol mewn fformat addas, ond efallai bod rhai anghysonderau.
Gwaith yn gydlynol gan amlaf, ac mae strwythur addas iddo.
	Yn gallu cyfathrebu’n dda, yn hyderus ac yn gyson mewn fformat addas.
Y gwaith yn gydlynol ac yn rhugl ac mae strwythur a threfn dda iddo.
	Yn gallu cyfathrebu ag eglurder a hyder mewn fformat addas. 
Y gwaith yn gydlynol ac yn rhugl iawn ac mae wedi’i gyflwyno’n dda iawn. 
	Yn gallu cyfathrebu i safon eithriadol o uchel. 
Y gwaith yn eithriadol o gydlynol ac yn arddangos eglurder rhagorol. 

	Cyflwyniad a Chyfathrebu 
Eglurder ac effeithiolrwydd wrth ddefnyddio cyfryngau priodol i gyfleu neges sy’n berthnasol i gynulleidfaoedd arbenigol ac anarbenigol. 
	Nid yw cyfryngau priodol ar gyfer cyfleu neges wedi’u dynodi na’u cymhwyso’n effeithiol. 
	Dangosir ymwybyddiaeth gyfyngedig o’r gynulleidfa a diffyg eglurder a threfn. 
	Dangosir ymwybyddiaeth sylfaenol o’r gynulleidfa ac o eglurder y neges wrth ddefnyddio ffurfiau cyfathrebu safonol. 
	Mae’r dulliau o ddethol a chymhwyso cyfryngau a chonfensiynau’n dangos dealltwriaeth dda o’r gynulleidfa ac o’r cyd-destun. 
	Mae cyfryngau cyfathrebu wedi’u dethol a’u defnyddio mewn modd i gynyddu’r effaith i’r eithaf ar gyfer y gynulleidfa a’r cyd-destun a ddetholwyd. 
	Mae dulliau arddulliadol unigol wedi’u gweithredu er mwyn cyfathrebu ag ystod amrywiol o gynulleidfaoedd mewn modd grymus ac effeithiol iawn. 
	Mae’r dulliau cyflwyno a chyfathrebu a ddefnyddir yn unigol, yn rymus ac yn effeithiol iawn ond hefyd maent yn cyfuno cyfryngau mewn modd arloesol. 

	Dysgu a Datblygiad Personol   Dangosir cyfrifoldeb personol wrth reoli’i ddysgu’i hun drwy fynd i’r afael â’r rhaglen, astudio hunangyfeiriol ac arfer adfyfyriol. 
	Ni chymerodd fawr ddim neu ddim cyfrifoldeb am ei ddysgu’i hun a dangosir hyn drwy ddiffyg ymgysylltu ac adfyfyrio. 
	Anghysondeb o ran ymgysylltu â’r rhaglen ac ymwybyddiaeth wael o anghenion dysgu a datblygiad personol. 
	Mae tystiolaeth o rywfaint o arfer adfyfyriol yn cyfrannu i ymdrech ac ymgysylltu priodol er mwyn hybu datblygiad personol. 
	Mae tystiolaeth o arfer adfyfyriol rheolaidd ac ymwybyddiaeth o gryfderau a gwendidau unigol yn amlwg yn y dysgu craidd a’r astudio hunangyfeiriol. 
	Mae arfer adfyfyriol a datblygiad unigol wedi’u hymestyn y tu hwnt i’r dysgu craidd ac wedi’u rheoli a'u cofnodi’n dda.
	Mae tystiolaeth fanwl o gyfrifoldeb llawn am ei ddysgu a’i ddatblygiad ei hun gan ddangos gwerthusiad beirniadol o bwrpas, cynnydd a chyfeiriad i’r dyfodol. 
	
Mae’r ymgysylltu â phob elfen o’r rhaglen ar lefel ragorol a chyfoethogir hyn gan yr ysfa a’r brwdfrydedd personol i ymestyn y dysgu y tu hwnt i baramedrau sefydledig ac i mewn i barthau newydd. 

	Arfer Proffesiynol   Dangosir y priodoleddau hynny a ddisgwylir mewn arfer proffesiynol yn cynnwys menter unigol, rheoli prosiectau, gweithio cydweithredol a sgiliau rhyngbersonol. 
	Ceir fawr ddim neu ddim tystiolaeth o weithio fel gweithiwr proffesiynol annibynnol neu un sy’n gweithredu technegau rheoli prosiectau. 
	Ceir tystiolaeth gyfyngedig o unrhyw ymgais i weithio fel gweithiwr proffesiynol annibynnol a thystiolaeth gyfyngedig o dechnegau rheoli prosiectau.
	Ceir tystiolaeth o ymgais cyfyngedig i weithio fel gweithiwr proffesiynol annibynnol mewn amryw o senarios. 
Rhywfaint o dystiolaeth o dechnegau rheoli prosiectau. 
	Mae’n gweithio i’r safonau perthnasol ac yn bodloni’r rhan fwyaf o’r gofynion a bennwyd ar gyfer senarios gwaith unigol a gwaith tîm. 
	Mae’n bodloni’r rhan fwyaf neu bob un o’r safonau perthnasol ac mewn rhai meysydd mae’n mynd y tu hwnt i'r gofynion a bennwyd, gan gymryd rheolaeth dros rai agweddau ar reoli prosiect. 
	Yn aml mae’n gweithio uwchlaw’r safonau perthnasol ac yn mynd y tu hwnt i’r gofynion fel aelod o dîm, arweinydd neu unigolyn mewn amryw o senarios gwaith. 
	Mae’n gweithio ymhell uwchlaw’r safonau perthnasol bob amser ac yn dangos priodoleddau proffesiynol unigol a chydweithredol rhagorol ymhob senario gwaith y daw ar ei draws. 


[bookmark: _GoBack]
Cyflwyniad
Gellid cyffredinoli’n go ffyddiog ein bod oll yn ‘perthyn’ i rywbeth neu rywun o fewn ein cymunedau – yn sefydliadau gwaith, yn gymdeithasau neu fudiadau, teuluoedd neu dimoedd, gallwn fel dynoliaeth uniaethu a’r profiad o berthyn. 
Wrth draddodi darlith goffa Raymond Williams yn 2018, yn sgîl y diwygiad addysg diweddaraf yng Nghymru, mynegodd y Gweinidog dros addysg Kirsty Williams mai y nod yw cyflwyno ‘Cwricwlwm a system addysg sydd, yn unol â dyhead Raymond Williams ei hun, yn rhoi cyfle i bawb  “amgyffred gwir natur ein cymdeithas”.’ 
Ymysg y pedwar diben a‘u hargymellwyd gan Yr Athro Donalsdon sy’n sail i’r diwygiad cwricwlaidd awgryma dylai darpariaethau deilwra cwricwlwm a wna ddatblygu: 
· dinasyddion egwyddorol, gwybodus yng Nghymru a’r byd
· unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas.
                                                                                   (Donaldson, 2015:29)
Gwelir yma themâu sy’n cwmpasu hunaniaeth, Cymreictod a pherthyn. Nid syniadau newydd mohonynt, ond yn hytrach estyniad a grymusiad o’r hyn a fodolai o fewn y Cwricwlwm Cymreig (2003). Wrth ddiffinio’r cysyniad o berthyn noda Bittberg (2012:57) ‘a sense of belonging is nurtured both by a high level of respect for individual identities and by the interconnectedness of members’. 
Datblygodd diddordeb yn y maes o ganlyniad i gynllunio deunydd ar gyfer myfyrwyr lefel 6 o fewn modiwl sy’n cwmpasu materion cyd-wethio aml asiantaethol, trosglwyddo a datblygu partneriaethau cadarn a’r cartref. Yn sgil y diwygiad cwricwlaidd tanlinella Donaldson (2015) y pwyigrwydd o feithrin ymysg ein plant werthoedd a pharch at eu treftadaeth,eu cymunedau a datblygu eu dealltwriaeth o’u cyfrifoldebau at eraill a’r byd ehangach gan arddangos tegwch, empathi a gofal.
Tra bod y rhain i’w dathlu a’u canmol, rhagwelir y bydd tensiwn yn codi ac anawsterau i ysgolion wrth geisio ar y naill law sefydlu gwreiddiau cryfion sy’n pwysleisio pwysigrwydd ein iaith, traddodiadau a’n llwyddiannau fel cenedl, tra ar y llaw arall, sicrhau addysg gynhwysol a wna gydnabod hil ac arferion pob plentyn gan gofleidio a derbyn eu hunigrywedd. 
Mae globaleiddio wedi dylanwadu ar ein bywydau beunyddiol, gwelwn esblygiad o’n cymunedau, y cyfleusterau o fewn iddynt a’r ymateb i’r newid hwn; ystyrir o fewn yr ymchwil yma ei ddylanwad ar arferion ymarferol ysgolion. Hyd at yn ddiweddar prif nod addysg gynhwysol o fewn polisiau addysg oedd yswirio tegwch o ran mynediad i addysg dda a chyfleoedd i unigolion dderbyn profiadau a fyddai’n eu galluogi i wneud cynnydd. Erbyn hyn mae’r cysyniad o gynhwysiant wedi ehangu i ymgorffori hawliau a chyfiawnder
Yn ei adroddiad ar Wella Ysgolion yng Nghymru noda’r OECD(2014) bod Cymru wedi profi mewnlifiad sylweddol o fewnfudwyr rhwng 1998 a 2011 a bod newidiadau o’r fath a goblygiadau sylweddol o ran cynllunio a darparu o fewn gwasanaethau cyhoeddus. (OECD, 2014).
Y materion yma ynghyd a diddordeb bersonol sydd wedi arwain at gwestiwn canolog yr ymchwil sef: 
Sut gwna ysgolion sicrhau addysgeg gynhwysol i blant a theuluoedd sy’n datblygu ymdeimlad o berthyn yn ystod trosglwyddiadau.
Y bwriad wrth ymgymryd a’r gwaith bydd defnyddio astudiaethau achos o arfer dda adroddiadau Estyn rhwng 2014 - 2019 yn fan cychwyn gan ateb cwestiynau pellach megis:
Beth a’i olygir wrth ‘perthyn’ a ‘hunaniaeth’ yng nghyd destun addysg yng Nghymru?
Sut diffinir arfer dda a pha strategaethau a wna ysgolion eu gweithredu sy’n arddangos llwyddiant?
Beth allai achosi anawsterau i’r rhanddeiliaid yn ystod cyfnodau trosglwyddo i ddatblygu ymdeimlad o berthyn?
Ystyrir dau bwynt trosglwyddo penodol yn rhan o’r ymchwil sef o’r cartref i’r ysgol a throsglwyddiad hwyrddyfodwyr; ymchwilir i’r goblygiadau o ran y plant, eu teuluoedd ac ysgolion gan ystyried arferion da a’u hadnabu gan ESTYN fel man cychwyn. 

Dogfennau polisi dylanwadol
Yn 2004, Llywodraeth Cymru(LlC) oedd y cyntaf o lywodraethau’r Deyrnas Unedig i fabwysiadu erthyglau Confensiwn y Cenhedloedd Unedig ar Hawliau Plant o fewn ei polisiau domestig, O ganlyniad, cyhoeddwyd dogfenau deddfwriaethol niferus yn cwmpasu themau hunaniaeth, hawliau, lles a pherthyn yng nghyd destun addysg yng Nghymru. Wrth osod yr erthyglau’n ganolog i holl weithdrefnau stadudol yn ymwneud â gwasanaethau plant a phobl ifainc, gwelwyd newid o ran blaenoriaethau a phwysigrwydd cynnwys llais y plentyn o ran yr hyn digwydda iddo. 
Gosodir y cyd-destun hanesyddol gan drafod pedair dogfen benodol sy’n ganolog i’r ddisgwrs hon o ran datblygu ymdeimlad o berthyn yn ystod cyfnodau trosglwyddo. Yn 2008 mynegodd Yr Adran Plant, Addysg, Dygu Gydol Oes a Sgiliau (APADGOS) mai un o’r heriau mwyaf i ysgolion yw ‘darparu cyfleoedd i ddisgyblion wneud cysylltiadau rhwng yr hyn sy’n bersonol, lleol, cenedlaethol a byd eang.’ A dylid sicrhau trafodaethau er mwyn ‘herio anghyfiawnder, rhagfarn a chamwahaniaethu.’ (APADGOS, 2008:4). Ystyra argymhellion y ddogfen ‘Addysg ar gyfer Datblygu Cynaliadwy a Dinasyddiaeth Fyd-eang (ADCDF) ffyrdd y medr ysgolion ddatblygu ethos o degwch a gofal o fewn eu cymunedau a’r byd ehangach, a pharatoi disgyblion a staff at yr heriau a ddaw i’w rhan yn eu dyfodol. Pwysleisiwyd rôl arweinwyr ar bob lefel, er mwyn sicrhau gweithrediad effeithiol o ADCDF gan gynnig astudiaethau achos o’r hyn a’i gydnabu yn arfer dda. 
Roedd gan ysgolion ddogfen eisioes oedd yn amlinellu dathlu Cymreictod a gyhoeddwyd pum mlynedd ynghynt sef y Cwricwlwm Cymreig (2003), ond roedd y ddogfen newydd yn wahanol gan iddi ystyried ‘amrywiaeth’ yn ei ystyr ehangaf o ddiwylliant, cred, gwerthoedd a chyfrifoldeb. Amserol iawn oedd datguddiad y ddogfen gan gwelwyd twf o 22,000 o fewnfudwyr i Gymru yn ystod y cyfnod yma gyda’r mwyafrif yn ymgartrefu yn ardaloedd Sir Gaerfyrddin, Caerdydd, Casnewydd a Wrecsam. Crawley (2013).
Cefnogwyd y syniadau o’r ddogfen gan elusennau a sefydliadau eraill yn ogystal, gan geisio creu naws aml-asiantaethol o ymateb i’r newidiadau mewn modd rhagweithiol. Diffinia Oxfam eu ‘gweledigaeth drawsnewidiol o addysg’, sef o ganlyniad i’r addasiadau a wnaed, a bod ymgorffori y gwerthoedd a sgiliau dinasyddiaeth fyd-eang ‘yn greiddiol i gyflawni dyfodol byd-eang sy’n fwy cyfiawn, diogel a chynaliadwy’ er mwyn ‘sicrhau cyfranogiad llawn o fewn cymdeithas’ (Oxfam, 2015:4). 
Gwelir tebygrwydd rhwng meddylfryd LlC ar y pryd gydag athroniaeth Te Whariki yn Seland Newydd, brithwaith o egwyddorion wedi’u selio ar werthoedd ac amcanion addysgu yw sail cwricwlwm Te Whariki. Y Kaiako (yr oedolion- athrawon) sy’n gyfrifol am sefydlu partneriaethau gyda teuluoedd a’r whānau (y gymuned) i sicrhau ymdeimlad o berthyn i bawb.
   ‘The early childhood curriculum supports the identities, languages, and cultures 
   of all children, affirms and celebrates cultural differences, and aims to help children 
   gain a positive awareness of their own and other cultures. Te Whariki (2019).

Roedd newid amlwg ar ddod a’r Llywodraeth wedi darogan y dyfodol yn un gwahanol a byddai angen i sefydliadau cyhoeddus baratoi ar ei gyfer. Cydnabu Ll C na fedrid ‘cyflawni ein hagenda heb gymorth’ (Ll C, 2016:15) a byddai gweithio gyda’r sector cyhoeddus ynghyd a chymunedau yn rhan o’r gwaith wrth lywio polisiau’r dyfodol. Mynega Murphy (2018) bod hunaniaeth yn anodd i’w ddiffinio gan fod ei ystyr yn amrywio o achos diwylliant, hil, ethnigrwydd a cenedlaetholdeb. Gall a fe wna yn aml amrywio i gymunedau o fewn yr un diwylliant. 
Yn achos diwygiad y Cyfnod Sylfaen a Dyfodol Llwyddiannus ystyriwyd arferion da a strategaethau byd eang ynghyd a’r gweithdrefnau oedd yn bodoli eisioes o fewn ein system addysg wrth baratoi a pheilota cwricwlwm addas. O ystyried pwysigrwydd y newid oedd ar ddod; ni wnaed hyn yn achos datblygu mentrau a strategaeth Cymru oll a’r gyfer plant a’u teuluoedd i ddatblygu ymdeimlad o berthyn wrth drosglwyddo. Gwnaed argymell i bob ysgol amlinellu eu trefniadau ond prin gwnaed sicrhau atebolrwydd o’r cyllid a roddwyd tuag at y mentrau pontio (cynradd i’r uwchradd gan amlaf) na chynnig hyfforddiant a chyngor pellach i sefydliadau o sut i ddatblygu ar y rhain. Noda Janta a Harte (2016) gall yr heriau a wyneba rhai plant a theuluoedd yn ystod cyfnodau o drosglwyddo fod yn sylweddol a chymhleth – ni ellid eu datrys heb wir ddeall yr angen. 
Cyhoeddwyd y ddwy ddogfen a’u hystyrir nesaf yn 2015, a gwelir cysylliadau amlwg rhyngddynt o ran amcanion addysgol a goblygiadau i sicrhau addysg gynhwysol a dathlu hunaniaeth unigolion. Gwna’r ail ddogfen sef Deddf Llesiant Cenedlaethau’r Dyfodol (2015) gynnig saith nod gyda’r bwriad o wella llesiant cymdeithasol, economaidd, amgylcheddol a diwylliannol Cymru ac ymateb i heriau megis tlodi, diffyg swyddi, a newid hinsawdd. Ystyria’r ddeddf y gymuned fel y cnewyllyn cychwynol i unigolion fedru byw yn ddiogel, cyflawni potensial bersonol a gwarchod diwylliant ‘waeth beth fo’u cefndir neu eu hamgylchiadau’ (Ll C, 2015:6). Golyga hyn bod ysgolion a darpariaethau’n cynllunio ac addasu a gosod eu bwriadau’n glir yn flynyddol o sut gwnant wireddu’r ddeddf yn ymarferol. Dyfodol Llwyddiannus yw’r drydedd ddogfen sy’n cyflwyno argymhellion Yr Athro Donaldson o ddiwygiad addysgol diweddaraf Cymru. Ceir cydnabyddiaeth o nodau craidd y cwricwlwm presennol a’u seliwyd ar erthyglau‘r CCUHP, Strategaeth y Gymraeg (2012) Mesur hawliau plant a phobl ifanc (2011) a Deddf llesiant cenedlaethau’r dyfodol (2015) o fewn y drafodaeth. Mynegwyd eisioes bod dau o’r pedwar diben a’u hargymhellir yn cwmpasu y plant fel dinasyddion unigryw, o fewn y drafodaeth o’r diwygiad tanlinella’r Athro Donaldson bod y cwricwlwm 
  ‘yn gynhwysol: yn hawdd i bawb ei ddeall, gan gwmpasu hawl pob plenty
  pherson ifanc i gael addysg o ansawdd uchel a chael ystyried ei farn yng
  nghyd-destun Confensiwn y Cenhedloedd Unedig ar Hawliau’r Plentyn (CCUHP),
  a barn rhieni, gofalwyr a chymdeithas ehangach’
                                                                                  (Donaldson, 2015:14)

Ymddengys gydnabyddiaeth o deuluoedd droeon o fewn y ddogfen o fewn cyd-destun eu hysbysu o’r newidiadau a’r cynnydd a wna eu plant – teimlir y gellid wedi amlygu mwy o rol yr ysgol wrth groesawi rhieni a chyd weithio fel partneriaid yn enwedig gan y rhoed sylw blaenllaw i drosglwyddo o fewn y ddogfen. Mae’r gwaith o greu’r cwricwlwm yn ei gyflwr ymgynghorol ar hyn o bryd gyda’r meysydd dysgu a phrofiad yn amlinellu yr hyn ‘sy’n bwysig’ (Ll C, 2017:1). Noda’r ddogfen ymgynghorol ar gyfer maes dysgu a phrofiad Iechyd a lles (2017; 4-6) ‘Gall profiadau bywyd adael argraff barhaus ar lefelau iechyd a hyder’. Gwna adnabod ‘Caiff ein hunaniaeth ei lywio gan sut rydym yn ymgysylltu â'r gofod, amser a lle o'n cwmpas’, yn ogystal a chyflwyno i blant drwy weithgareddau addas ‘sut y caiff perthnasoedd eu dylanwadu gan ffactorau diwylliannol a chymdeithasol’. 
Ynghyd a’r ystyriaethau yma gwna’r drafodaeth am y pedwar diben bwysleisio lles corfforol ac emosiynol plant a phobl ifanc gan annog ‘annibyniaeth, hunanddibyniaeth a pharch’ (LlC; 2015:28). Derbyniwyd argymhellion Yr Athro Donaldson gan Lywodraeth Cymru’n unfryd ynghyd a’i awgrym y dylai’r dibenion ‘fod yn sail i’r holl benderfyniadau yn y dyfodol am flaenoriaethau addysgol cenedlaethol, a lleol.’ (Ll C, 2015:30), os felly gwna’r pwyslais o hawliau plant a oedd yn sail i’r cwricwlau cynt gael ei gyfnewid am ddibenion sy’n amlwg yn gosod unigrywedd Cymreictod wrth wraidd y gwerthoedd. Dadleuir y gallai hyn fod yn drafferthus a chreu ymdeimlad o eithrio ymysg rhai rhieni brodorol a theuluoedd dwad sy’n dod yn rhan o gymuned ysgol gan na allant uniaethu a’r diffiniadau.
Y ddogfen olaf i’w chynnwys yma yw Cod Drafft Anghenion Dysgu Ychwanegol Cymru (2018) sydd hefyd o fewn cyfnod ymgynghorol. Gwna’r ddogfen gyflwyno strwythurau manwl o ran hysbysebu gweithdrefnau addysgol ar gyfer plant a’u teuluoedd sydd a Chynllun Datblygu Unigol a’r sawl sydd ag anawsterau penodol wedi’u hadnabod eisioes. Neulltir penod gyfan ar drosglwyddiadau a’r negeseuon parthed sicrhau pontio llyfn. Gwna’r ddogfen grybwyll,
  ‘Bydd angen gwahanol lefelau o gymorth ar wahanol rieni. Mae angen iddynt 
  deimlo’n ffyddiog y bydd rhywun yn gwrando arnynt a bod eu cyfraniad yn cael
  ei werthfawrogi.  Dylai awdurdodau lleol, ysgolion a sefydliadau addysg bellach
  roi cefnogaeth i rieni i'w galluogi i gymryd rhan mor llawn â phosibl yn y cyfarfodydd 
  priodol, yn enwedig y rheini sy'n ymwneud â llunio neu adolygu CDU ar gyfer eu 
  plentyn.’
                                                                                          (Ll C; 2018:38)

Yn unol ag awgrymiadau yr Athro Donaldson, mae’r arferion yn y ddwy ddogfen yn rai a’u cydnabir yn arferion da ar gyfer disgyblion a theuluoedd yn gyffredinol (Kennedy; 2012, Siraj; 2015, Estyn; 2017) ac awgrymir y dylsai polisiau troslwyddo pob ysgol gydnabod a chynnwys y rhain. Y drafferth a fedr godi yw sicrhau gweithgarwch sy’n elwa pawb a datblygu ymdeimlad ofalgar a chofleidiol beth bynnag yw cefndir y teulu sy’n ymuno. 
Elusen a wna weithio’n ddiwyd gyda teuluoedd mewnfudwyr yw Barnados, yn 2015 cyhoeddoedd yr elusen darn o ymchwil am brofiadau perthyn, yn yr achos yma yng Ngogledd yr Iwerddon; adroddwyd ar sefyllfa tebyg i Gymru o ran mewnlifiad teuluoedd o dramor. Prif ffynonellau data’r sampl oedd staff ysgolion a’r plant – ni gynhwyswyd y rhieni yn rhan o’r drafodaeth, nid eithriad yw hyn, dyma’r tystiwyd yw’r achos mewn cyhoeddiadau’n gyffredinol. Bwriedir felly’n rhan allweddol o’r data a’i amlinellir yn rhan 2 sicrhau bod lleisiau plant, eu rhieni a’r ysgol yn amlwg er mwyn datguddio data cyfoethog a fedrid ei driongli Denzin (1978) sy’n cydnabod yr holl randdeiliaid.
Mewn un astudiaeth prin a wna gynnwys adborth rhieni’n rhan o’r data, amlyga Hannah, Gorton yn Jindal-Snape (2012) wrth ddatguddio barn gwahanol unigolion am drefniadau trosglwyddo i’r ysgol, nad oedd rhieni yn teimlo bod digon o wybodaeth a chyfleoedd ganddynt i ddatblygu perthnasau gyda’r ysgol na chwaith gyda rhieni eraill er mwyn dod yn rhan lawnach o’r gymuned. Wrth ymgymryd mewn gweithgarwch ehangch byddai’n eu galluogi i ymdrochi i’r arferion o’r cychwyn cyntaf. Ceir astudiaethau niferus (Gouldner; 1979, Butler a Robson; 2003, Reay; 2005; Bridges; 2006) yn cwmpasu sut mae dosbarth byw teuluoedd yn dylanwadu ar ymdeimlad o berthyn; gwnant gydnabod bod y system addysg wedi’i strwythuro i ateb gofynion, gwerthoedd a disgwyliadau teuluoedd gwyn dosbarth canol, yn ol yr awduron ni wna ysgolion lwyddo heb strategaeth gref ac ymdrech i arddangos ymagwedd gynhwysol i bob teulu. Y teuluoedd yma yw’r ‘arall’ sydd yn sefyll y tu allan i’r ‘norm’ ddiwylliannol a’r rhai y dylsid eu hystyried o ddifrif gan bod ein cymunedau’n wahanol erbyn hyn o ran eu ffurf a’u trefniant.
Gwna Kennedy et al (2012) gynnig bod y cysyniad o drosglwyddo yn broses diwylliannol, ecolegol a rhyngweithiol; fe’u brofir yn wahanol gan bob unigolyn, teulu a darpariaethau addysgol sydd wedi’i selio ar gasgliad unigryw o ddisgwyliadau, amcanion a nodweddion diwylliannol. Defnyddiodd yr awduron fodelau Rimm-Kaufman a Pinata model Effeithiau ar y plentyn a model Ecolegol a Deinameg, Gwna’r modelau ystyried rol diwylliant, yr amgylchedd a nodweddion personol y plentyn yn ddylanwadau ar eu gallu i ddatblygu ymdeimlad o berthyn ond pwysleisiant y dylai’r darpariaerthau fod ‘yn barod’ i’r plant a’r teuluoedd gwnant eu derbyn, yn hytrach na syniadaeth ‘plentyn parod’ i ddechrau’r ysgol. Ofsted (2014) Bates (2018) megis syniadaeth amlwg yn Lloeger o ran trosglwyddiad plant o’r cartref i’r ysgol. 
Datblygodd Wenger (1998) y cysyniad ‘cymunedau o arfer’ (communities of practice) gan alino gyda syniadau o gwr athroniaeth dysgu cymdeithasol. Adnabu y gymuned o arfer fel man lle mae’r ieithwedd, y dogfennau, yr arfau addysgu, yr amgylchedd, y symbolau, y trafodaethau, y perthnasau, y rolau a’r cydsyniadau yn gytun rhwng pob un o’r rhanddeiliaid.Wenger (1998). Ni all cymuned ddysgu medd Wenger weithredu’n effeithiol heb fod pawb sy’n rhan ohonni deimlo gwerthfawrogir ei lais, yn ol Fleer (2003), gall hyn arwain at gamddehongliadau ac anghytundeb serch hynny gwna greu sefyllfaoedd o ddisgwrs newydd er mwyn ail-ystyried ac esblygiad bellach o werthoedd a bwriadau sy’n unol ag athroniaeth gyd-adeileddol.
Perthyn a hunaniaeth
Ffocws y gwaith ymchwil yw datblygu dealltwriaeth bellach o feithrin ymdeimlad o ‘berthyn’ a sut gwneir hyn yn llwyddiannus i elwa pob un o’r rhanddeiliaid cyswllt. Wrth ddarllen y lenyddiaeth, ni cheir un diffiniad penodol o berthyn ond gwna awduron gytuno’n gyffredinol ei fod yn cwmpasu bod yn rhan o dim neu gymuned, lle datblygir ymglymiadau cref, man lle cytunir ar yr hyn sy’n bwysig a’r ffordd dylid trin unigolion o fewn y gymuned honno yn barchus. (Jones; 2010, King; 2012, Dukynaite & Dudaite; 2017). Mae’r modd y gwnawn greu ymglymiadau’n dibynnu ar ein magwraeth a’n diwylliant Bowlby (1969), pwysleisia Jones (2010) gall y rhain gael dylanwad hir dymor megis ein ffordd o gyfathrebu a’r dewisiadau y gwnawn fel oedolion. 
Credir bod ymdeimlad o berthyn a diogelwch yn helpu i annog ein gwytnwch, mynega King (2012) ni wna unigolion gymeryd y risg o gamu tu allan i’r cyfarwydd os na deimlir yn sefydlog i gychwyn. Ystyria’r awdur bwysigrwydd ffactorau mewnblyg ac esblyg a wna gyfrannu at lwyddiant croesawi teuluoedd megis cyfathrebu effeithiol, ieithwedd addas a geirfa ddealladwy, bod anghenion y teuluoedd wedi’u hystyried o flaen llaw a bod yr amgylchedd wedi’i srwythuro mewn modd sy’n arfogi’r plentyn a’i deulu i deimlo perchnogaeth ohonno. King (2012). Term defnyddia awduron wrth son am y cysyniad yma yw ‘school connectedness’ gellid sicrhau hyn wrth ddablygu defodau- ‘Ritual is a powerful and versatile tool for creating a culture of belonging.’ (King; 2012:60). Noda Dukynaite a Dudaite (2017) serch hynny gall y defodauyma fod yn gadarnhaol i rai teuluoedd ond yn negyddol i eraill gan eu bod yn cynnwys arferion na allant uniaethu â hwy. 
Mae tri ffactor yn gyfrifol am ymdeimlad o berthyn yn ol Dukynaite a Dudaite (2017) sef cyfleoedd i rieni a phlant ddod i adnabod yr ysgol a chyfarwyddo ag arferion y lleoliad cyn trosglwyddo, yn ail cyfranogiad a’r cyfleoedd a ddaw i gyfranogi’n ymarferol i fywyd a gwaith yr ysgol ac yn olaf datblygu perthnasau cadarn. Wrth sicrhau gwerthoedd cofleidiol ac ymagwedd gwyhwysiol daw’r cysyniad o ‘school connectedness’ i’r amlwg. Resnick (1997) yn Dukynaite a Dudaite (2017). Diffinir cysyniad Resnick fel awydd unigolion i fodloni arferion yr ysgol, i gyfrannu’n llawn i fywyd a chymuned yr ysgol, i brofi cefnogaeth bersonol a chynigir parch iddynt fel unigolion.
Er mwyn teimlo aelodaeth gymdeithasol ymddengys bod angen i nifer o weithdrefnau ac ystyriaethau fod ar waith. O fewn yr aelodaeth honno rhaid peidio colli golwg ar hunaniaeth bersonol, yma daw’r cymhlethdod o ddathlu treftadaeth plant a’u teuluoedd, yn enwedig os yw’n wahanol o ganlyniad i symud, yn ogystal a  throchi yn niwylliant y sefydliad y dônt yn rhan ohonno. Gwelir yng ngwaith Bronfenbrenner (1986) effaith dylanwadau ecolegol amrywiol ar ddatblygiad y plentyn unigol yn gymdeithasol a gwybyddol yn yr un modd cytuna Rogoff (2003: 368) ‘Humans develop through their changing participation in the sociocultural activities of their communities, which also change.’ A yw’n bosib felly i geisio ‘normaleiddio arferion’ (Focault 2002) a’u hadnabu yn arfer dda i ddarpariaethau  eraill gan na fyddant o reidrwydd yn ateb y gofyn.  
Arfer dda – yn ôl disgwyliadau pwy?
Rydym yn byw mewn cyfnod o ‘ansawdd’ a ‘thegwch’ Moss a Dahlberg (2008). Noda’r awduron bod datrys trafferthion gwleidyddol, economaidd a chymdeithasol yn cwympo i law rheolwyr, yn yr achos yma arweinwyr ysgolion a lleoliadau. Wrth nodi hyn gwnant danlinellu pwysigrwydd ystyried ‘ansawdd’ ac effeithiolrwydd, ond o fesuriad pwy? Dehongliad pa unigolion o ansawdd sonir amdano? Ac o ble y daw y mesurau? Gwna theori dilysiant ddod i’r amlwg yma a chorff arolygu Estyn yng nghyd destun ansawdd addysg yng Nghymru o fewn ysgolion a darpariaethau. 
O fewn eu model newydd o arolygu gwna Estyn ystyried ‘lles’ yn un o’r meysydd arolygu allweddol o fewn y fframwaith gyffredin newydd (2018). Cynigant ganllaw atodol o ran cydraddoldeb a hawliau dynol i ysgolion hunan arfarnu eu gweithdrefnau a’r ffyrdd gwnant ddatblygu perthnasau a’r rhieni; defnyddiant yr un mesuryn ar gyfer pob lleoliad waeth beth fo ehangder neu gyfyngder amrywiaeth y gymuned a berthyn iddi. Yn ei adroddiad thematig ‘Cynnwys rhieni’ (2018) argymhella Estyn bod angen gwelliant mewn ysgolion o’r ffyrdd gwnant ymgysylltu a chyfathrebu â rhieni a sicrhau bod ysgolion yn ‘chwilio am ffyrdd i roi ystyriaeth dda i safbyntiau ystod lawn y rhieni sy’n ffurfio cymdeithas yr ysgol’ Estyn (2018). 
Nodir o fewn y ddogfen hyfforddiant i ysgolion nifer o arferion effeithiol yn ogystal ag enghreifftiau eraill ar ei tudalenau gwe. Ymhlith yr enghreifftiau y’u adnabu fel rhagoriaeth ar draws y sector mae: sefydlu grwpiau anogaeth i blant a rhieni a ffyrdd llwyddiannus o ymgysylltu â rhieni yn amlwg. 
Noda Estyn defnyddia cyrff cyhoeddus ‘ysgol gyfranogi Arnstein’ (1969) yn aml i asesu effaith dulliau a ddefnyddir i gynnwys y gymuned y maent yn ei gwasanaethu, os yw’r cyfathrebu’n ddwyffordd lle mae yna bartneriaeth cyfartal yna llewyrchus yw’r bartneriaeth honno. Estyn (2018). Gan amlaf mae’r adroddiadau a’u cyhoeddwyd gan Estyn yn ymwneud a ffyrdd o ymglymu rieni er mwyn sicrhau cynnydd academaidd y plant a prin yw mewnbwn yr holl randdeiliaid o fewn y cyhoeddiadau. Mesura UNESCO ‘safon’ mewn modd gwahanol, gwnant ystyried dwy ffactor, y cyntaf yw’r gallu sydd gan y lleoliadau i gynnig addysg eang a modd i bob unigolyn brofi llwyddiant, ac yn ail i ddatblygu unigolion yn emosiynol, yn greadigol, sy’n datblygu ymdeimlad o heddwch, cydraddoldeb a dinasyddiaeth ac i fedru rhannu a throsglwyddo gwerthodedd lleol a byd eang i genedlaethau’r dyfodol. UNESCO (2019).
Gwelir o’r lenyddiaeth bod perthyn, hunaniaeth, cydraddoldeb ddiwylliannol a gweithredu athroniaeth gynhwysol yn faterion i ddarpariaethau ystyried o ddifrif wrth i’r cwricwlwm newydd ddod yn stadudol. Ymgeisir ymchwilio i rethreg yr holl randdeiliaid er mwyn darganfod rhagoriaeth o ran gweithgarwch ymarferol a’r ffyrdd ymhlygol y gwnant weithredu. Mae perthyn yn gysyniad cymerir yn aml yn ganiataol fel rhan o ethos darpariaeth Woodhead a Brooker (2008), efallai bod angen edych arno’n fanylach er mwyn darganfod pegwn cefnogol y continwwm ac adnabod yr heriau fel y gellid eu lleihau wrth groesawu teuluoedd i gymuned newydd.

